Valitsus arutab rahandusministeeriumis koostatavat suvist majandusprognoosi 3. septembril. Järgmise aasta riigieelarve kavand valmib septembri lõpuks.
Rahandusministeerium koostab suvise majandusprognoosi septembri alguseks, valitsus arutab seda 3. septembril. Laiemale avalikkusele tutvustatakse värsket prognoosi 7. septembril.
Suveprognoos on riigieelarve menetlemise aluseks riigikogus.
Järgmise aasta riigieelarve kavand valmib seaduse järgi septembri lõpuks, mil riigikogu seda arutama saab hakata.
Tänavune kevadine majandusprognoos koostati 18. märtsil ehk vaid nädal pärast eriolukorra algust. Seetõttu ei arvestanud see veel valitsuse abipaketi mõjusid ning prognoosis tänavuseks vaid kolmeprotsendilist majanduslangust.
Aprilli alguseks uuendatud kevadprognoos oli juba esimesest oluliselt pessimistlikum.
Ministeerium lähtus eeldusest, et majanduslangus on võrreldes baasstenaariumiga kümme protsenti ehk seda langetati mullu sügisel prognoositud 2,3 protsendilise kasvu pealt kahesaprotsendilise languseni.
Maksutulude laekumist prognoosis ministeerium 1,6 miljardit eurot vähem, kui sügisel vastu võetud riigieelarve ette nägi ehk kukkumine peaks tulema 11,8 miljardilt eurolt 10,2 miljardi euroni.
Toimetaja: Merilin Pärli